Նարինե Աղաբալյան

Նարինե Էդուարդի Աղաբալյան (), հայ լրագրող, պետական գործիչ, Արցախի Հանրապետության մշակույթի և երիտասարդության հարցերի նախարար (2009-2017)։

 Կենսագրություն 
Ծնվել է 1967 թվականի դեկտեմբերի 27-ին, Ստեփանակերտ քաղաքում։ Ավարտել է Ստեփանակերտի թիվ 2 միջնակարգ դպրոցը։ 1986-1990 թվականներին սովորել և ավարտել է Արցախի պետական մանկավարժական ինստիտուտի բանասիրական ֆակուլտետը։

 Լրագրողական գործունեություն 
1988 թվականին հրավիրվել է աշխատելու Արցախի պետական հեռուստաընկերությունում՝ որպես հաղորդավար, 1995 թվականից անցել է խմբագրական աշխատանքի։ Արցախի հանրային հեռուստատեսությունում աշխատել է մինչև 2005 թվականը։ 2004-2009 թվականներին եղել Հայաստանի հանրային հեռուստաընկերության թղթակիցը Արցախում։ 2005 թվականին հիմնադրել և մինչև 2009 թվականի հունիսի 15-ը տնօրինել է «Ծիր Կաթին» մասնավոր ստուդիան։ 2007-2008 թվականներին հրատարակել է «Արցախինֆո» շաբաթաթերթը։

 Աշխատանքային գործունեություն 
2009 թվականի հունիսի 15-ին Արցախի նախագահ Բակո Սահակյանի հրամանագրով նշանակվել է Արցախի մշակույթի և երիտասարդության հարցերի նախարար։ 2012 թվականի սեպտեմբերի 22-ին Արցախի Նախագահի հրամանագրով վերանշանակվել է Արցախի մշակույթի և երիտասարդության հարցերի նախարարի պաշտոնում։

2009 թվականից Արցախի նախագահին առընթեր պետական պարգևների շնորհման հարցերի հանձնաժողովի անդամ։ 2013 թվականից ՀՀ սփյուռքի նախարարին կից ատյանի անդամ։

 Պարգևներ 
 2001 թվականին Արցախի Ազգային ժողովի կողմից ճանաչվել է «Տարվա լավագույն լրագրող»։
 2008 թվականին Արցախի նախագահի №72 հրամանագրով պարգևատրվել է «Վաչագան Բարեպաշտ» մեդալովԼՂՀ նախագահի 2008 թ. թիվ 72 հրամանագիր։

 Ընտանիք 
Ունի մեկ երեխա։ Ամուսինը՝ Էդմոն Բարսեղյանը, զոհվել է Արցախյան ազատամարտում։

 Ծանոթագրություններ 

 Արտաքին հղումներ 
 Նարինե Աղաբալյանի մասին ԼՂՀ կառավարության պաշտոնական կայքում 

Կատեգորիա:1967 ծնունդներ
Կատեգորիա:Արցախի կառավարության անդամներ
Կատեգորիա:Արցախի մշակույթի նախարարներ
Կատեգորիա:Արցախի մշակույթի և երիտասարդության հարցերի նախարարներ
Կատեգորիա:Արցախի պետական գործիչներ
Կատեգորիա:Արցախի քաղաքական գործիչներ
Կատեգորիա:Հայ լրագրողներ
Կատեգորիա:Հայ կին քաղաքական գործիչներ
Կատեգորիա:Ստեփանակերտ քաղաքում ծնվածներ